Vitas Areška

Vitas Areška ( 1927 m. sausio 6 d. Zyboliuose, Rokiškio valsčius – 2019 m. lapkričio 5 d.) – Lietuvos literatūros tyrinėtojas, partinis veikėjas, habilituotas humanitarinių mokslų daktaras.

 Biografija 
1952 m. baigė Vilniaus pedagoginio instituto Lietuvių kalbos ir literatūros fakultetą. 1954–1957 m. mokėsi Pasaulinės literatūros instituto aspirantūroje Maskvoje. 1964 m. filologijos mokslų kandidatas.http://www.mokslas.mii.lt/mokslas/SRITYS/duom00.php?pav=A&sritis=H 

1952–1954 m. ir 1957–1971 m. Vilniaus pedagoginio instituto dėstytojas, 1959–1963 m. Lietuvių ir užsienio literatūrų katedros vedėjas, 1968–1971 m. Filologijos fakulteto dekanas. 1971–1993 m. Vilniaus universiteto dėstytojas, 1971–1991 m. (su pertraukomis) Lietuvių literatūros katedros vedėjas, nuo 1987 m. profesorius.

Straipsniuose, recenzijose, knygose modernizmo apraiškas lietuvių prozoje ir poezijoje vertino kaip socialistinio realizmo metodo atsinaujinimą; žanriniu požiūriu suklasifikavo sovietinio laikotarpio lietuvių poeziją. Parašė mokiniams skirtas rašytojų gyvenimo ir kūrybos apybraižas.

1963–1965 m. LKP CK narys. Nuo 1971 m. Lietuvos rašytojų sąjungos narys.http://www.rasytojai.lt/archyvas/writerseb1b.html?id=11&jaunieji=0&sritis=rasytojai

 Bibliografija 
 Tradicija ir ieškojimai: literatūros kritika. – Vilnius: Vaga, 1973. – 411 p.
 Salomėja Nėris / dail. Kastytis Juodikaitis. – Kaunas: Šviesa, 1974. – 185 p.: iliustr.
 Šiuolaikinės kritikos problemos (su kitais). – Vilnius: Vaga, 1975. – 449 p.
 Naujosios lietuvių lyrikos bruožai: medžiaga lektoriui. – Vilnius: „Žinijos“ draugija, 1975. – 22 p.
 Tikslas – komunistinis asmenybės auklėjimas: medžiaga lektoriui. – Vilnius: Žinija, 1976. – 18 p.
 Teofilis Tilvytis: gyvenimo ir kūrybos apybraiža. – Kaunas: Šviesa, 1977. – 192 p.
 Salomėja Nėris / dail. Gediminas Pempė. – 2-asis leidimas. – Kaunas: Šviesa, 1981. – 198 p.: iliustr.
 Lietuvių tarybinė lyrika: žanrinė sistema. – Vilnius: Vaga, 1983. – 486 p.
 Eduardas Mieželaitis: monografija. – Kaunas, Šviesa, 1984. – 149 p.: iliustr.
 Teofilis Tilvytis. – 2-asis leidimas. – Kaunas: Šviesa, 1988. – 163 p.: iliustr. – ISBN 5-430-00157-0
 Amžininkas literatūroje: straipsnių rinkinys. – Vilnius: Vaga, 1988. – 307 p.: iliustr. – ISBN 5-415-00001-1
 Kumelė vardu Emilja: prisiminimai ir apmąstymai. – Vilnius: LRS leidykla, 2007. – 434 p.: portr. – ISBN 978-9986-39-472-3

 Įvertinimas 
 1977 m. LTSR nusipelnęs meno veikėjas
 1987 m. LSSR AT Prezidiumo garbės raštas
 2011 m. literatūrinė Juozo Keliuočio premija http://www.keliuociucentras.rvb.lt/index.php?option=com_content&view=article&id=112&Itemid=124

 Šaltiniai 

 Nuorodos 
 Alfredas Guščius. Tarp Baltušio ir Cellinio // Metai, 2007. Nr. 8-9 – 175–180 psl.

Kategorija:Lietuvos literatūrologai
Kategorija:Lietuvos kritikai
Kategorija:Lietuvos dėstytojai